પેટ્રોલિયમ ઉત્પાદનોને GST હેઠળ આવરી લેવાના મુદ્દે અઢિયાએ જણાવ્યું હતું કે, “કુદરતી ગેસ અને એવિએશન ટર્બાઈન ફ્યુઅલ (ATF)થી શરૂઆત થઈ શકે છે. GST કાઉન્સિલ કદાચ આ બે ઉત્પાદનો પર GST લાગુ કરીને શરૂઆત કરી શકે છે પરંતુ, અન્ય ગૂડ્ઝને તેની હેઠળ આવરી લેવાનું વધારે મુશ્કેલ બની શકે છે કારણ કે રાજ્યો કેટલીક ટેક્સની આવક પોતાની તિજોરીમાં આવે તેવું ઈચ્છે છે. જો અન્ય ઉત્પાદનો પણ GST હેઠળ આવશે તો તેનું વળતર રાજ્યોને ચોક્કસપણે મળશે.” પેઈન્ટ્સ અને સિમેન્ટ જેવી કન્ઝ્યુમર આઈટમ પર 28 ટકા GST લાગે છે અને તેમાં વધુ ઘટાડો કરવાના પ્રશ્ન અંગે અઢિયાએ થોડોક સમય લાગશે તેવો સંકેત આપ્યો હતો.